钦定古今图书集成/明伦汇编/闺媛典/第030卷 > 《封宣圣夫人制》虞集
## 钦定古今图书集成/明伦汇编/闺媛典/第030卷 > 《封宣圣夫人制》虞集

我国家惇典礼以弥文，本闺门以成教。迺眷素王之
庙，尚虚元媲之封。有其举之，斯为盛矣。大成至圣文
宣王妻亓官氏，来嫔圣室，垂裕世家。笾豆出房，因流
风于殷礼；琴瑟在御，存燕乐于鲁堂。功言邈若于遗
闻，仪范俨乎其合德。作尔《袆衣》之象，称其命鼎之铭。
秩秩彝伦，吾欲广《关睢》《鹊巢》之化。皇皇文治，天其兴
“《河图》凤鸟之祥。可特封大成至圣文宣王夫人。”